Riina Sikkut

Riina Sikkut (sünninimi Riina Rae; sündinud  12. jaanuaril 1983) on Eesti poliitik, 2022–2023 Eesti majandus- ja taristuminister. 17. aprillist 2023 kuni 11. märtsini 2025 Eesti terviseminister.  

Ta on olnud tervise- ja tööminister Jüri Ratase esimeses valitsuses ja XIV Riigikogu liige. 2022–2023. aastal oli ta Kaja Kallase teises valitsuses majandus- ja taristuminister.

Riina Sikkut kuulub alates 2018. aastast Sotsiaaldemokraatlikku erakonda (SDE).

Ta lõpetas 2001. aastal Vinni-Pajusti Gümnaasiumi kuldmedaliga.Vinni-Pajusti Gümnaasiumi vilistlased Aastal 2005 lõpetas ta Tartu Ülikooli bakalaureuseõppe rahvamajanduse eriala bakalaureusetööga "Tervisepoliitika meetmete mõju hindamine majandusarengule".E-kataloog ESTER. Rae, Riina. Tervisepoliitika meetmete mõju hindamine majandusarengule: bakalaureusetöö; juhendaja: Andres Võrk. Tartu Ülikool, majandusteaduskond, rahvamajanduse instituut, ökonomeetria õppetool. Tartu, 2005 2010. aastal omandas ta teadusmagistri kraadi tervisepoliitika erialal Londoni Ülikoolis.

Aastatel 2005–2008 töötas ta rahandusministeeriumis, 2008–2009 Swedbankis. Aastatel 2011–2017 oli ta Poliitikauuringute Keskuse Praxis tervisepoliitika programmi analüütik.

2017–2018 töötas ta Riigikantselei strateegiabüroo nõunikuna. Sel ametikohal vastutas ta sotsiaalse turvalisuse, tööturu ja tervishoiu küsimuste eest ning kujundas arvamusi kultuuri- ja spordipoliitika ning perepoliitika valdkondades.

2. mail 2018 nimetati ta tervise- ja tööministriks.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 2529 häält ning osutus valituks.

Ta kandideeris 2024. aasta Euroopa Parlamendi valimistel, kogus 1786 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 1527 häält ning osutus valituks.

 Isiklikku 
Riina Sikkuti abikaasa on Siim Sikkut.Riina Sikkut: olen andnud oma nõusoleku astuda tervise- ja tööministri ametisse, Õhtuleht, 27. aprill 2018 Neil on kolm tütart.

 Viited 

 Välislingid 
20.02.2023 Sikkut: uus seadus võimaldab taastuvenergiavõimsusi päriselt ja kiiremini püsti panna. Aga sellest kõigest ei piisa…

26.01.2023 Sikkut: taastuvenergia eesmärkide täitmiseks peab riik tagama hea investeerimiskeskkonna

30.12.2022 Minister Sikkut: lähematel aastakümnetel saab enamik Eesti kodusid uueks
 Tervise- ja tööminister Riina Sikkut

Kategooria:Eesti ametnikud
Kategooria:Eesti tervise- ja tööministrid
Kategooria:Eesti majandusministrid
Kategooria:XIV Riigikogu liikmed
Kategooria:Tartu Ülikooli majandusteaduskonna vilistlased
Kategooria:Sündinud 1983